iraklixyz/georgian-wikipedia-cleaned huggingface dataset:
გიორგი (ალადაშვილი)

მიტროპოლიტი გიორგი (ერისკაცობაში — დავით გიორგის ძე ალადაშვილი; დ. 8 დეკემბერი, 1850, არბოშიკი, ახლანდ. დედოფლისწყაროს მუნიციპალიტეტი — გ. 28 თებერვალი, 1924, იქვე) — ქართველი სასულიერო მოღვაწე.

ცხოვრება
1864 წელს სწავლობდა თბილისის სასულიერო სასწავლებელში, 1869-1975 წლებში – თბილისის სასულიერო სემინარიაში, რის შემდეგაც დაინიშნა თბილისის სასულიერო სასწავლებლის პედაგოგად. 1884 წელს დაამთავრა კიევის სასულიერო აკადემია ღვთისმეტყველების მაგისტრის წოდებით.

1899 წლის 25 სექტემბერს ბერად აღიკვეცა. ამავე წლის 3 ოქტომბერს აყვანილ იქნა არქიმანდრიტის ხარისხში. 1902 წლის 16 მარტს აირჩიეს იმერეთის სინოდალური კანტორის წევრად და დაინიშნა დავითგარეჯის ნათლისმცემლის მამათა მონასტრის წინამძღვრად. 1905 წლის 25 სექტემბერს ხელდასხმულ იქნა გურია-სამეგრელოს ეპისკოპოსად. 1905 წლის ოქტომბრის ბოლოს იყო წევრი დეპუტაციისა მეფისნაცვალთან, რომელიც მიზნად ისახავდა აჯანყებულ გურიაში რეპრესიების შეჩერებას. 1908 წლის 1 თებერვალს დაინიშნა იმერეთის ეპისკოპოსად. 1912 წლის 11 აპრილიდან შეთავსებით გელათის ყოვლადწმინდა ღვთისმშობლის შობის მამათა მონასტრის წინამძღვარი იყო. იგი აქტიურად მონაწილეობდა საქართველოს საზოგადოებრივ-კულტურულ საქმიანობაში. 1917 წლის 12 (25) მარტს ხელი მოაწერა საქართველოს ავტოკეფალიის აღდგენის აქტს, თუმცა ეგზარქოსთან შეხვედრისას განაცხადა, რომ აქტზე ხელის მოწერა გამოიწვია გამოუვალმა ვითარებამ. ამ განცხადებას ეპარქიის მხრიდან მოჰყვა სრული უნდობლობის გამოცხადება, რის გამოც საქართველოს მართლმადიდებელი ეკლესიის დროებითმა მმართველობამ მას მღვდელმთავრობა შეუჩერა, ხოლო 1917 წლის 8–17 სექტემბერს გამართულმა საეკლესიო კრებამ იმერეთის ეპისკოპოსის თანამდებობიდან გადააყენა.

1918 წლის 1 აგვისტოდან მიტროპოლიტმა ლეონიდემ ის წილკნის ეპარქიის მმართველად დაადგინა. 1920 წლის ივლისში ჭყონდიდის ეპარქიის მიტროპოლიტი გახდა და დროებით ბათუმ-შემოქმედის ეპარქიასაც განაგებდა. 1922 წელს საკუთარი მოთხოვნის საფუძველზე, პენსიაზე გავიდა და 1922 წლის 17 ოქტომბერს ხირსის წმ. სტეფანეს მამათა მონასტრის წინამძღვრად დაინიშნა. 1924 წელს ბოლშევიკების მიერ ხირსის მონასტრის დარბევის შემდეგ, იძულებული გახდა თავის სოფელ არბოშიკში დაბრუნებულიყო.

მიღებული აქვს არაერთი საეკლესიო ჯილდო – სკუფიაზე ბრილიანტის ჯვრის ტარების უფლება, წმ. ვლადიმირის , წმ. ანას და ხარისხის ორდენები. დაკრძალულია სოფ. არბოშიკის ეკლესიის გალავნის ჩრდილოეთ კედელთან.
ნესტორი (ყუბანეიშვილი)

ნესტორ დიმიტრის ძე ყუბანეიშვილი (დ. 5 სექტემბერი 1853 — გ. 15 ივნისი, 1938) — ქართველი სასულიერო მოღვაწე, მწიგნობარი, მთარგმნელი.

ბიოგრაფია
ნესტორ დიმიტრის ძე ყუბანეიშვილი, დაიბადა 1853 წლის 5 სექტემბერს ქუთაისის გუბერნიის სოფელ მუხაყრუაში, მღვდლის ოჯახში. 1871 წელს დაამთავრა ქუთაისის სასულიერო სასწავლებელი, 1877 წელს კი — თბილისის სასულიერო სემინარია. ამავე წლიდან მუშაობდა მასწავლებლად სამეგრელოს სასულიერო სასწავლებელში. 1882 წლიდან ქუთაისის სასულიერო სასწავლებლის პედაგოგი იყო. 1883 წელს იმერეთის ეპისკოპოსმა გაბრიელმა (ქიქოძე) აკურთხა ჯერ დიაკვნად, შემდეგ კი მღვდლად სოფელ ბარსაჯავახოს ღვთისმშობლის ეკლესიაში. 1884 წელს ამ ეკლესიასთან დააფუძნა სამრევლო სკოლა.
1887 წლიდან მოღვაწეობდა ქუთაისის ალექსანდრე ნეველის საკათედრო ტაძარში მღვდლად. იყო ამავე ეკლესიასთან არსებული სანიმუშო სკოლის გამგე და საღვთო რჯულის მასწავლებელი. მოღვაწეობდა ქუთაისის მთავარანგელოზის ტაძარში. 1906 წელს მიიღო დეკანოზობა.

1910 წლის 5 იანვარს გელათის მონასტერში ბერად აღიკვეცა. 1912-1915 წწ. მოღვაწეობდა შუამთის, ალავერდის, თეთრი გიორგის ეკლესია-მონასტრების წინაძღვრად. 1915 წელს, მოწამეთას მონასტრის წინამძღვარი გახდა. 1917 წელს აყვანილ იქნა არქიმანდრიტის ხარისხში. 1919 წელს გახდა გელათის მონასტრის წინამძღვარი, სადაც მსახურობდა 1923 წლამდე, მონასტრის დახურვამდე. 1924 წლიდან ეპისკოპოსად აკურთხეს. 1924-1926 წწ. იყო ბათუმ-შემოქმედის ეპისკოპოსი, 1926-28 წლებში ჭყონდიდის ეპისკოპოსი გახდა. ეპისკოპოსი ნესტორი მონაწილეობდა 1926 წლის დეკემბერში ქუთაისის საეკლესიო კრების მუშაობაში, რომელიც მიმართული იყო სრულიად საქართველოს კათოლიკოს-პატრიარქის, უწმიდესისა და უნეტარესი ამბროსის წინააღმდეგ; 1928 წელს ცაგერის, ხოლო 1929 წელს წილკნის ეპისკოპოსი იყო. 1930 წელს ითხოვა პენსიაზე გასვლა, თხოვნა დააკმაყოფილა უწმიდესმა და უნეტარესმა ქრისტეფორე -მ.

ნაშრომები
ქუთაისის სასულიერო სასწავლებელში მუშაობისას შეადგინა „სახელმძღვანელო საღმრთო რჯულის სასწავლებლად“; „შემოკლებული ძველი და ახალი აღთქმის ისტორია“, „ახსნითი ლოცვანი“, „ათი მცნება და სიმბოლო სარწმუნოებისა“, „საიდუმლოების ახსნა“, „ქრისტეს სწავლის გავრცელება“, „ღირსი მამა დავით გარეჯელი“, „ცოლქმრობა“, „გზა ცხოვრებისა“.
ყვავილოვანი წაბლის ტოტები

ყვავილოვანი წაბლის ტოტები — ნიდერლანდელი პოსტიმპრესიონისტი მხატვრის, ვინსენტ ვან გოგის მიერ შესრულებული ნამუშევარი, შესრულებული მისი ცხოვრების უკანასკნელ, 1890 წელს, ოვერ-სიურ-უაზში, ზეთის სარებავებით ტილოზე.

ნახატი ერთ-ერთია იმ ოთხი ნამუშევრიდან, რომელიც ციურიხში, ემილ ბიურლეს გალერიიდან 2008 წლის 8 თებერვალს იქნა მოპარული, მაგრამ მას 9 დღის შემდეგ ავტომობილში სხვა მოპარულ ნახატთან ერთად მიაგნეს და უვნებლად დააბრუნეს გალერეაში.
მდელო მთებში

მდელო მთებში — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, შესრულებული 1889 წელს, ზეთის საღებავებით ტილოზე.

1889 წლის მაისში ვინსენტ ვან გოგი ნებაყოფლობით ირიცხება სენ-რემი-დე-პროვანსში არსებულ სენ პოლის თავშესაფარში. იქ ვან გოგს შესაძლებლობა მიეცა მეზობელი კამერა საკუთარ სახელოსნოდ გამოეყენებინა. საწყის ეტაბზე ვან მხატვრის შთაგონების წყაროს თავშესაფრის მიმდებარე ტერიტორია და მისი პალატიდან დანახული ხედი წარმოადგენდა (მაგრამ თავდაპირველად მისი ფანჯარა დალუქული იყო). ხშირად ის ხატავდ ხეებსა და ბაღის ყვავილებს, განსაკუთრებით იასამანს. მას შემდეგ რაც ვინსენტის პალატის დალუქული ფანჯარა გახსნეს მას წინ ახალი სამყარო გადაეშალა, ეს იყო პურის ყანები, რომლებსაც სენ-რემის თავშესაფარში ყოფნის განმავლობაში უამრავი ნამუშევარი მიუძღვნა. ის ამასთან ახერხებდა შენობის კედლებს გარეთ გამოსვლას და პურის ყანების, კვიპაროსების, ზეთისხილის ხეებისა და ქალაქგარე სოფლების დახატვას. სწორედ სენ-რემიშია შექმნილი მხატვრის შემოქმედებაში ერთ-ერთი უმნიშვნელოვანესი ნამუშევარი ვარსკვლავებიანი ღამე. თავშესაფარში ყოფნისას მან 150 ზეთის ნამუშევარი შექმნა.
ლაგუნის ნისლეული

ლაგუნის ნისლეული (კატალოგში როგორც მესიე 8 ან 8, 6523, 146 და 72) — გიგანტური ვარსკვლავთშორისი ღრუბელი მშვილდოსნის თანავარსკვლავედში. კლასიფიცირებულია როგორც ემისიონური ნისლეული და რეგიონი.

ნისლეული 1654 წელს ჯოვანი გოდიერნამ აღმოაჩინა; წარმოადგენს იმ ერთ-ერთ ვარსკვლავთწარმომქმნელ ნისლეულს, რომელიც შეუიარაღებელი თვალით სუსტად ჩანს ჩრდილოეთ განედებიდან. ბინოკლით იგი მოჩანს როგორც განსხვავებული ოვალური ღრუბლის მსგავსი ნაკრები, კაშკაშა გულით. მის უკანა ფონზე მოჩანს ღია ვარსკვლავთგროვა 6530.

მახასიათებლები
ლაგუნის ნისლეული დედამიწიდან 4000-6000 სინათლის წლის მანძილზე მდებარეობს. დედამიწის ცაზე ის ივრცობა 90'40'-ზე, რაც ზომებში 11050 სინათლის წელს უდრის. სხვა მრავალი ნისლეულის მსგავსად, ფოტოებზე ვარდისფრად ჩნდება, თუმცა ადამიანის თვალით, ტელესკოპში ან ბინოკლში ნაცრისფერი ჩანს, რადგან ადამიანის თვალს მაღალ სუსტი მგრძნობელობა აქვს სინათლის დაბალ დონეებზე. შეიცავს გლობულებს (ბნელი, პროტოვარლსვლავური მატერიის კოლაფსირებული ღრუბლები), რომელთა შორის ყველაზე გამორჩეულების კატალოგიზაცია ედუარდ ემერსონ ბერნარდმა მოახდინა როგორც 88, 89 და 296. ნისლეული ასევე შეიცავს ტორნადოს მსგავს სტრუქტურას, რისი მიზეზიც -ტიპის ვარსკვლავია, რომელიც ულტრაიისფერ შუქს ასხივებს, რას თავის მხრივ ნისლეულის ზედაპირზე გაზებს აცხელებს და აიონიზებს. ცენტრში, ლაგუნის ნისლეული ასევე შეიცავს ქვიშის საათის ნისლეულს (როგორც ჯონ ჰერშელმა უწოდა), რომელიც არ უნდა აგვერიოს ბუზის თანავარსკვლავედში მდებარე უფრო უკეთ ცნობილ გრავირებული ქვიშის საათის ნისლეულში. 2006 წელს, ქვიშის საათში დააფიქსირეს ჰერბიგ-ჰაროს პირველი ოთხი ობიექტი. ეს პირველი პირდაპირი გამოვლინება იყო აქტიური ვარსკვლავის ფორმაციისა მასში მიმდინარე აკრეციით.

გალერეა
მხატვრის დედის პორტრეტი (ვან გოგი)

მხატვრის დედის პორტრეტი — ნიდერლანდელი პოსტიმპრესიონისტი მხატვრის, ვინსენტ ვან გოგის მიერ შესრულებული საკუთარი დედის პორტრეტი, რომელიც 1888 წელს ვინსენტმა შავ-თეთრი ფოტოსურათიდან გადახატა. მხატვარი თავად ამბობს, რომ მისი ხელოვნებასთან დაახლოვება მისი დედის, ახალგაზრდა მოყვარული მხატვრის დამსახურება იყო. ოჯახის წევრებთან რამდენიმეწლიანი დაძაბული ურთიერთობის შემდეგ, ვინსენტი დედას რამდენიმე ნახატს უძღვნის, მათ შორის პორტრეტებს, ყვავილებისა და ბუნების სურათრებს, რომლებშიც ვინსენტი თავს უყრის დედის ღირსეულ და ამაყ თვისებებს.

ანა კარბენტუს ვან გოგი მოყვარული მხატვარი იყო, რომელიც ხატავდა ყვავილებს და სხვა მცენარეებს, ძირითადად აკვარელის საღებავებით. ანა დიდი ოჯახიდან იყო, რომელშიც 8 ბავშვი იზრდებოდა და თავადაც 6 შვილი ჰყავდა: ვინსენტი, ანა, ელიზაბეტი, თეო, ვილჰელმი დაკორნელიუსი.

ანას ქმარი, თეოდორუს ვან გოგი, პასტორი (პროტესტანტული ეკლესიის მღვდელი) იყო, რაც მის ოჯახურ პროფესიას წარმოადგენდა. თეოდორუსს კარგი სახელი ჰქონდა და ცნობილი იყო თავისი ქადაგებებით. ისიც, მეუღლის მსგავსად დიდი, 11 შვილიანი ოჯახიდან იყო. ცოლ-ქმარის კარგი ურთიერთობა ჰქონდა ადგილობრივ სოფლის საზოგადოებასთან, ხალხი მათ რწმენის სიძლიერით იცნობდა.
არწივის ნისლეული

არწივის ნისლეული (კატალოგში როგორც მესიე 16, 16 ან 6611, აგრეთვე ცნობილი როგორც ვარსკვლავთდედოფლის ნისლეული) — ახალგაზრდა ღია ვარსკვლავთგროვა გველის თანავარსკვლავედის მიმართულებით; 1745–46 წლებში აღმოაჩინა შვეიცარიელმა ასტრონომმა ჟან-ფილიპ დე შეზომ. როგორც „არწივი“, ისე „ვარსკვლავთდედოფალი“ აღნიშნავს ნისლეულის ცენტრში არსებული ბნელი სილუეტის შთამბეჭდაობას. ეს არეალი განსაკუთრებით ცნობილი მას შემდეგ გახდა, რაც ჰაბლის კოსმოსურმა ტელესკოპმა იქ ე. წ. „შემოქმედების სვეტები“ გადაიღო. ნისლეული შეიცავს რამდენიმე აქტიურ ვარსკვლავთწარმომქმნელი გაზისა და მტვრის რეგიონს, რომელთა შორის ასევე შედის შემოქმედების სვეტები.

მახასიათებლები
არწივის ნისლეული დიფუზიური ემისიონური ნისლეულის — რეგიონის შემადგენელი ნაწილია, რომელიც თავის მხრივ, კატალოგში შესულია როგორც 4703. ეს აქტიური ვარსკვლავთწარმომქმნელი დედამიწიდან 7000 სინათლის წლის მანძილზე მდებარეობს. ნისლეულის ჩრდილო-აღმოსავლეთ მხრიდან შეინიშნება გამომავალი გაზის სვეტი, რომელიც სიგრძეში 9,5 სინათლის წელი ან 90 ტრილიონი კილომეტრია.

ნისლეულთან გაიგივებული გროვა დაახლოებით 8100 ვარსკვლავს შეიცავს, რომლებიც ძირითადად კონცენტრირებულნი არიან სვეტების ჩრდილო-დასავლეთით, მოლეკულური ღრუბლის ნაპრალში. ყველაზე კაშკაშა ვარსკვლავს ( 168076) +8,24 ხილული ვარსკვლავიერი სიდიდე აქვს და ადვილად დასანახია კარგი ბინოკლით. ის ბინარული ვარსკვლავია, რომელიც 3.5 ტიპისა ვარსკვლავისა და 7.5 ტიპის კომპანიონისგან შედგება; ამ ვარსკვლავს გააჩნია დაახლოებით 80 მზის მასა, სიკაშკაშე კი მზეზე 1 მილიონჯერ მეტი აქვს. ვარსკვლავთგროვის ასაკი დაახლოებით 1-2 მილიონი წელი უნდა იყოს.

„შემოქმედების სვეტების“ რეგიონი
1995 წელს, ჯეფ ჰესტერისა და პოლ სკოუენის მიერ ჰაბლის კოსმოსური ტელესკოპით გადაღებულმა ფოტოებმა გააუმჯობესა მეცნიერული გაგება ნისლეულში მიმდინარე პროცესებთან დაკავშირებით. ერთ-ერთი ფოტო განსაკუთრებით სახელგანთქმული გახდა და მას „შემოქმედების სვეტები“ უწოდეს; ფოტოზე ასახულია ვარსკვლავის წარმოქმნის ფართო რეგიონი. როგორც მიიჩნევა, ფოტოზე აღბეჭდილი პატარა მუქი არეალები პროტოვარსკვლავები უნდა იყოს. სვეტების ეს სტრუქტურა საკმაოდ ჰგავს უფრო დიდ ვარსკვლავთწარმომქმნელ რეგიონს, კასიოპეას თანავარსკვლავედის მიმართულებით მდებარე სულის ნისლეულში, რომელიც 2005 წელს სპიტცერის კოსმოსურმა ტელესკოპმა გადაიღო; ეს რეგიონიც გამორჩეულია ვარსკვლავთწარმომქმნელი სვეტების არსებობით. ეს სვეტები, რომლებიც სტალაგმიტებს წააგავს, შედგება ვარსკვლავთშორისი წყალბადის გაზისა და მტვრისგან, რომელიც ახალი ვარსკვლავებისთვის ინკუბატორივით მუშაობს. როგორც სვეტების შიგნით, ისე ზედაპირზე, ასტრონომებმა აღმოაჩინეს შესქელებული გაზის უბნები, ანუ გლობულები. სწორედ ზოგიერთ ასეთ უბანში იბადება ვარსკვლავი.

სპიტცერის კოსმოსური ტელესკოპის გადაღებული მასალა მოწმობს, რომ არწივის ნისლეულში არსებული სვეტები შესაძლოა უკვე დანგრეულია სუპერნოვას აფეთქებით. 2007 წელს სპიტცერმა ცხელი გაზი შენიშნა, რაც იძლევა იმის ვარაუდის შესაძლებლობას, რომ არეალი დაანგრია სუპერნოვამ, რომელიც 8000-9000 წლის წინ აფეთქდა. ნისლეულის სიშორის გამო, სუპერნოვას შუქი დედამიწამდე 1000-2000 წლის წინ მოაღწევდა. სუპერნოვადან წამოსულ უფრო ნელა მოძრავ შოკურ ტალღას ნისლეულში გასავრცელებლად რამდენიმე ათასწლეული დასჭირდებოდა, რაც შემდეგ დახვეწილ სვეტებს ააფეთქებდა — მაგრამ შუქი, რომელიც ჩვენ ამ დანგრევის მოწმეებს გაგვხდის, დედამიწამდე შემდეგ ათასწლეულშიც ვერ მოაღწევს.

გალერეა
ედჰამ აკბულატოვი

ედჰამ აკბულატოვი (, ; დ. 18 ივნისი, 1960, კრასნოიარსკი, რსფსრ, სსრკ) — რუსი სახელმწიფო მოღვაწე და პოლიტიკოსი. კრასნოარსკის მხარის გუბერნატორის მოვალეობის შემსრულებელი (19 იანვარი, 2010 — 17 თებერვალი, 2010). 2010 წლის 4 მარტიდან 2011 წლის 13 დეკემბრამდე კრასნოარსკის ოლქის ხელისუფლების თავმჯდომარე იყო, ხოლო 2012 წლის 10 ივნისს კრასნოარსკის ხემძღვანელად აირჩიეს.
ვალერი აკსაკოვი

ვალერი აკსაკოვი (; დ. 4 ნოემბერი, 1952, კრივანდინო, მოსკოვის ოლქი, რსფსრ, სსრკ) — რუსი პოლიტიკოსი და სახელმწიფო მოღვაწე, 1997 წლიდან მოსკოვის საოლქო დუმის მეორე, მესამე, მეოთხე და მეხუთე მოწვევის დეპუტატი. 2001 — 2011 წლებში მოსკოვის საოლქო დუმის თავმჯდომარე. ფრაქცია და პარტია „ერთიანი რუსეთის“ წევრი და რუსეთის ფედერაციის დამსახურებული იურისტი.
ფოთოლცვენა (ვან გოგი)

ფოთოლცვენა — ნიდერლანდელი პოსტიმპრესიონისტი მხატვრის, ვინსენტ ვან გოგის 2 ნახატის საერთო სახელი, რომლებიც მხატვარმა 1888 წლის შემოდგომაზე, ბოლო ორი თვის მანძილზე დახატა, იმ პერიოდში, როდესაც მისი მეგობარი მხატვარი, პოლ გოგენი მასთან ერთად არლში, ყვითელ სახლში ცხოვრობდა.

პოლ გოგენი ვინსენტს 1888 წლის ოქტომბერში ესტუმრა. ორივა მხატვარს განზრახული ჰქონდა დაეხატა „არა ნატურალისტური პეიზაჟები“. ეს ნამუშევრები სწორედ ამ ტიპისაა და ვან გოგისა და გოგენის შეხვედრის შემდეგ პირველად დაიხატა.

მხატვრები რომაელების მიერ აგებულ ნეკროპოლისს, -ს ეწვივნენ, სადაც შექმნეს ნახატების მთელი რიგი.

ნახატების მეორე წყვილი
ვან გოგმა -ში შექმნა ნახატების მეორე წყვილი.
დარეჯან ბუკიკაშვილი

დარეჯან ბუკიკაშვილი (დ. 1908 - გ. უცნობია) — ქართველი პოეტი. დაიბადა 1908 წელს დუშეთის მუნიციპალიტეტის სოფელ ბუჭყინტაში.
დარეჯანმა ბავშვობა მწყემსობაში გაატარა. წერა-კითხვა სიპის ქვაზე ისწავლა. 1923 წელს ცოლად გაჰყვა ალექსი ბოძაშვილს, რომელსაც „გაკრულას“ ეძახდნენ. ამის შემდეგ დარეჯანს მეტწილად „გაკრულათ დარეჯანის“ სახელით იხსენიებდნენ. 1935-1936 წლებში „გაკრულას“ ოჯახი თელავის მუნიციპალიტეტის სოფელ ლაფანყურში ჩამოსახლდა. ბუკიკაშვილი ლექსები ფშაურ მოტივზეა დაწერილი, ასევეა მისი კაფიათა დიდი ნაწილიც.
ადური (მრავალმნიშვნელოვანი)

ადური შეიძლება აღნიშნავდეს:

საფრანგეთი
ადური — მდინარე საფრანგეთში, სამხრეთ-დასავლეთ ნაწილში.

აზერბაიჯანი
ადური — სოფელი აზერბაიჯანში, ყუბის რაიონში.

ინგლისი
ადური — მდინარე ინგლისში, სუსექსის საგრაფოში.

ინდოეთი
ადური — სოფელი ინდოეთში, შიმოგის რაიონში, კარნატაკას შტატში.
ადური — სოფელი ინდოეთში, ბანგალორის რაიონში, კარნატაკას შტატში.
ადური — სოფელი ინდოეთში, ჰავერის რაიონში, კარნატაკას შტატში.
ადური — სოფელი ინდოეთში, ბანგალორის რაიონში, კარნატაკას შტატში.

ირანი
ადური — სოფელი ირანში, ქოხგილუე და ბოიერაჰმედის ოსტანში.
აბდალანლი

აბდალანლი — სოფელი აზერბაიჯანში, გუბადლის რაიონში. შედის სოფელ ყაიალის ადმინისტრაციულ-ტერიტორიულ ერთეულში.

1993 წლიდან სომხეთის რესპუბლიკის შეიარაღებული ძალების მიერ იყო ოკუპირებული.

2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.
გარეული იხვის ვარსკვლავთგროვა

გარეული იხვის ვარსკვლავთგროვა (აგრეთვე ცნობილი როგორც მესიე 11 ან 6705) — ღია ვარსკვლავთგროვა ფარის თანავარსკვლავედის მიმართულებით; 1681 წელს აღმოაჩინა გერმანელმა ასტრონომმა გოტფრიდ კირხმა. 1764 წელს ის თავის კატალოგში შეიტანა ფრანგმა ასტრონომმა შარლ მესიემ.

ღია ვარსკვლავთგროვებს შორის, გარეული იხვის ნისლეული ერთ-ერთი უმდიდრესი და ყველაზე კომპაქტურია, შეიცავს დაახლოებით 2900 ვარსკვლავს. მის ასაკად 250 მილიონი წელი მოიაზრება. სახელი მომდინარეობს ყველაზე მისი კაშკაშა ვარსკვლავისგან, რომელიც სამკუთხედს წარმოქმნის და რომელიც, გაფრენილ გარეულ იხვთა გუნდს წააგავს.

მახასიათებლები
ვარსკვლავთგროვა საკმაოდ მჭირდოა; ვარსკვლავებს შორის მანძილი მასში მხოლოდ 1 სინათლის წელია. ძირითადად შედგება ძალიან კაშკაშა ყვითელი გიგანტებისაგან. ყველაზე კაშკაშა ვარსკვლავის ხილული ვარსკვლავიერი სიდიდეა 8,5.

გალერეა
სულეიმან დიასამიძე

სულეიმან დიასამიძე (დ. 22 ნოემბერი, 1893 — გ. 18 მარტი, 1962) — ქართველი რევოლუციონერი, საზოგადო მოღვაწე.

დაიბადა ბათუმში 1893 წლის 22 ნოემბერს. დაამთავრა თბილისის სახელმწიფო უნივერსიტეტი 1921 წელს, საქართველოს ინდუსტრიული ინსტიტუტი 1932 წელს.

ახალგაზრდობაში რევოლუციურ მოძრაობაში ჩაება, დაინტერესებული იყო ქართველი მუჰაჯირების ბედით, ამ მიზნით მოინახულა ტრაპიზონი, სამსუნი, სტამბოლი და სხვა ადგილები. რუსეთის 1917 წლის რევოლუციის შემდეგ, მემედ და ჰაიდარ აბაშიძეებთან და სხვა მუსლიმან ქართველებთან ერთად დააარსა სამუსლიმანო საქართველოს განმათავისუფლებელი კომიტეტი და იყო ამ კომიტეტის მდივანი. 1919 წლის 31 აგვისტოს კომიტეტმა დიდი დევნისა და პანთურქულ მხარესთან დაპირისპირებების შემდეგ, შექმნა სამუსლიმანო საქართველოს მეჯლისი (საბჭო), რომელმაც ერთხმად დაადგინა საქართველოსთან აჭარის შეერთება ავტონომიის საფუძველზე.

1921 წელს საქართველოს კპ აჭარის საოლქო კომიტეტის დავალებით დიდი მუშაობა გასწია ღარიბ გლეხთა კომიტეტის ჩამოსაყალიბებლად, ებრძოდა პანისლამიზმის მიმდევრებს. 1921 წელს მუშაობდა აჭარის ფინანსთა სახალხო კომისრად, შემდეგ თბილისში ეწეოდა პედაგოგიურ მოღვაწეობას.

დაქორწინებული იყო კალერია დუმბაძეზე, ჰყავდათ ვაჟიშვილი ნიაზი (მომღერალ ნიაზ დიასამიძის პაპა) და ორი ქალიშვილი გუგული (მწერალ ჯემალ თოფურიძის დედა) და ტუსა
იუსუფ ბინ ისჰაკი

იუსუფ ბინ ისჰაკი (; დ. 12 აგვისტო, 1910, ტერონგი, მალაიზია — გ. 23 ნოემბერი, 1970, სინგაპური) — სინგაპურელი ჟურნალისტი და პოლიტიკური მოღვაწე. სინგაპურის პირველი პრეზიდენტი (1965-1970 წწ.).

დაიბადა წარმოშობით სუმატრელი გავლენიანი სახელმწიფო მოღვაწის ოჯახში. 1933 წელს ოჯახთან ერთად საცხოვრებლად გადავიდა სინგაპურში.

1929 წლიდან ჟურნალისტურ კარიერას ეწევა, დააარსა ჟურნალი „სპორტსმენი“. 1932 წლიდან მუშაობდა მალაიურ გაზეთ „ვარტა მელაიუ“-ში, სადაც მალე მიიღო მთავარი რედაქტორის მოადგილის თანამდებობა. 1938 წელს კოლეგებთან ერთდ დააარსა საგამომცემლო „უტუსან მელაიუ“. იგივე სახელი ეწოდა გაზეთსაც, რომლის პირველი რედაქტორიც თავად გახდა. იაპონიის მიერ ოკუპაციის დროს (1942-1945 წწ.) იგი იმყოფებოდა მალაიზიაში. ოკუპაციის დასრულების შემდეგ დაბრუნდა სინგაპურში და კვლავ გააგრძელა საგამომცემლო საქმე.

1959 წლიდან სინგაპურის გუბერნატორად დანიშნეს. 1965 წლიდან სინგაპურის პრეზიდენტი და სინგაპურის ეროვნული უნივერსიტეტის საპატიო რექტორია.

გარდაიცვალა თანამდებობაზე 1970 წლის 23 ნოემბერს. დაკრძალულია კრანჯის სახელმწიფო სასაფლაოზე.
ტონი ტანი

ტონი ტანი (; დ. 7 თებერვალი, 1940, სინგაპური) — სინგაპურელი პოლიტიკოსი, ბანკირი და მათემატიკოსი. 2011 წლის 1 ივლისამდე იკავებდა სინგაპურის საინვესტიციო კორპორაციის აღმასრულებელი დირექტორის და თავმჯდომარის მოადგილის პოსტს, ასევე იყო -ის თავმჯდომარე. გარდა ამისა, ის არის სინგაპურის ეროვნული კვლევითი ფონდის თავმჯდომარე და მეწარმეობის, ინოვაციების და კვლევათა საბჭოს თავმჯდომარის მოადგილე. 1980-იანი წლების ბოლოს მას პრემიერ-მინისტრობა შესთავაზეს, თუმცა, მან უარი განაცხადა, მაგრამ, მოგვიანებით მაინც შევიდა მინისტრთა კაბინეტში: 1995–2005 წლებში იყო სინგაპურის პრემიერ-მინისტრის მოადგილე, 1996–2003 წლებში კი სინგაპურის თავდაცვის მინისტრი.

იგი იყო სინგაპურის 2011 წლის საპრეზიდენტო არჩევნების ერთ-ერთი მონაწილე. გაიმარჯვა 7,269 ხმის (<0,35%) უპირატესობით. 2011 წლის 1 სექტემბერს დადო ფიცი და გახდა სინგაპურის მე-7 პრეზიდენტი..
ბოა-ვისტა (პარაიბა)

ბოა-ვისტა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 493 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 6 227 ადამიანს შეადგენდა, მოსახლეობის სიმჭიდროვე 13,07 კმ²-ზე. ფართობი 476 541 კმ²-ია.
ფაგუნდისი (პარაიბა)

ფაგუნდისი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 505 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 11 405 ადამიანს შეადგენდა, მოსახლეობის სიმჭიდროვე 60,34 კმ²-ზე. ფართობი 189 026 კმ²-ია.
ლაგოა-სეკა

ლაგოა-სეკა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 634 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 25 900 ადამიანს შეადგენდა, მოსახლეობის სიმჭიდროვე 240,73 კმ²-ზე. ფართობი 107 589 კმ²-ია.
მასარანდუბა (პარაიბა)

მასარანდუბა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 541 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 12 902 ადამიანს შეადგენდა, მოსახლეობის სიმჭიდროვე 62,64 კმ²-ზე. ფართობი 205 957 კმ²-ია.
პუშინანანი

პუშინანანი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 657 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 12 923 ადამიანს შეადგენდა, მოსახლეობის სიმჭიდროვე 177,81 კმ²-ზე. ფართობი 72 680 კმ²-ია.
კეიმადასი (პარაიბა)

კეიმადასი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 450 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 41 049 ადამიანს შეადგენდა, მოსახლეობის სიმჭიდროვე 102,17 კმ²-ზე. ფართობი 41 049 კმ²-ია.
სერა-რედონდა

სერა-რედონდა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 391 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ კამპინა-გრანდის შემადგენლობაში.

2010 წლის მონაცემებით, მოსახლეობა 7 050 ადამიანს შეადგენდა, მოსახლეობის სიმჭიდროვე 126,11 კმ²-ზე. ფართობი 7 050 კმ²-ია.
შემოქმედების სვეტები

შემოქმედების სვეტები — კოსმოსური ტელესკოპ „ჰაბლის“ მიერ არწივის ნისლეულში ვარსკვლავთშორისი გაზისა და მტვრისთვის გადაღებული ფოტო. აღნიშნული მატერია მდებარეობს დედამიწიდან 6500-7000 სინათლის წლის მანძილზე. სახელი ეწოდა იმის გამო, რომ გაზი და მტვერი ახალი ვარსკვლავების შექმნის პროცესში იმყოფება, ამავე დროს მასზე ზემოქმედებს ახლომახლო უკვე ჩამოყალიბებული ვარსკვლავების შუქი. 1995 წლის 1 აპრილს გადაღებული სურათი .-ზე „ჰაბლის“ მიერ გადაღებულ საუკეთესო ფოტოთა ათეულში მოხვდა. ფოტოს გადაღებაზე პასუხისმგებელნი იყვნენ არიზონის სახელმწიფო უნივერსიტეტის ასტრონომები — ჯეფ ჰესტერი და პოლ სკოუენი. 2011 წელს, რეგიონი ფირზე ხელახლა აღბეჭდა ევროპის კოსმოსური სააგენტოს კოსმოსურმა ობსერვატორია „ჰერშელმა“.

სახელი დაფუძნებულია ჩარლზ სპერჯენის ქადაგება „ქრისტეს მოწყალებაში“ გამოყენებულ ფრაზაზე.

შემადგენლობა
სვეტები შედგება ცივი მოლეკულური წყალბადისა და მტვრისგან, რაც გადარეცხილია შედარებით ახლომდებარე ცხელი ვარსკვლავის ულტრაიისფერი შუქის ფოტოევაპორაციით. მარცხენა სვეტი სიგრძეში დაახლოებით 4 სინათლის წელია. ღრუბლებზე ამოშვერილი ეს თითის მსგავსი სვეტები ჩვენი მზის სისტემაზე დიდია და ხილული ხდება ამოფრქვეული გაზური გლობულების ჩრდილების შედეგად. აღნიშნული გლობულები თავის მხრივ ახალი ვარსკვლავების ინკუბატორებია. ვარსკვლავების წარმოშობის შემდეგ, გლობულები ორთქლდება.

თეორიულად განადგურებული
კოსმოსური ტელესკოპ „სპიტცერის“ მიერ გადაღებულ ფოტოებზე, შემოქმედების სვეტების მიდამოებში აღმოჩნდა ცხელი მტვრის ღრუბელი; ასტრონომებმა გამოთვალეს, რომ ეს უნდა ყოფილიყო ზეახალი ვარსკვლავის აფეთქებისშემდგომი შოკური ტალღა. ღრუბლის გამოჩენა იძლევა იმის ვარაუდის შესაძლებლობას, რომ ზეახალი ვარსკვლავის შოკურ ტალღებს შემოქმედების სვეტები 6000 წლის წინ უნდა დაენგრია. სვეტებამდე მანძილი დედამიწიდან 7000 სინათლის წელია; ეს კი იმას ნიშნავს, რომ ეს სვეტები სინამდვილეში უკვე განადგურებულია, მაგრამ რადგან სინათლე გარკვეული სიჩქარით მოძრაობს, ამ დანგრევის პროცესი დედამიწაზე 1000 წლის შემდეგ გამოჩნდება.

ფოტოები
„ჰაბლის“ ფოტო
„ჰაბლის“ ფოტო 32 სხვადასხვა სურათისგან შედგება, რომლებიც მის ბორტზე დამონტაჟებულმა 2-ის ოთხმა სხვადასხვა კამერამ გადაიღო. ფოტო შედგება ღრუბლის შემადგენელი სხვადასხვა ელემენტების მიერ გამოყოფილი სინათლისგან: მწვანე ფერს განაპირობებს წყალბადი, წითელს იონიზებული გოგირდი და ცისფერს ორმაგად იონიზებული ჟანგბადის ატომები.

„ჰაბლის“ ახალი ფოტო
კოსმოსური ტელესკოპ „ჰაბლის“ გაშვების 25 წლისთავის აღსანიშნავად ასტრონომებმა შეადგინეს შემოქმედების სვეტების უფრო დიდი და მაღალი გარჩევადობის(რეზოლუციის) ფოტო, რომელიც 2015 წლის იანვარში სიეტლში, ამერიკის ასტრონომიული საზოგადოების შეხვედრაზე წარადგინეს. ფოტო გადაღებულია „ჰაბლის“ ახალი, 3-ით (რომელიც 2009 წელს დაამონტაჟეს) თითქმის-ინფრაწითელ და ხილული სინათლის სპექტრში.
კინშასის პროვინცია

კინშასის პროვინცია  — კონგოს დემოკრატიული რესპუბლიკის პროვინცია, მდებარეობს ქვეყნის დასავლეთში.

ადმინისტრაციული ცენტრი — ქალაქი კინშასა. პროვინცია მდებარეობს მდინარე კონგოს სანაპიროზე.

პროვინციის მოსახლეობაა — 8 951 248 ადამიანი (2005 წელი).

ადმინისტრაციული დაყოფა
კინშასის პროვინცია დაყოფილია 4 რაიონად და 24 კომუნად: